**КРИТЕРИЙ ЗА ОЦЕНЯВАНЕ НА ОФЕРТИТЕ**

**Използваният от възложителя критерий за оценка на офертата е „най-ниска цена”.**

На по-предно място се класира оферта с предложена по-ниска цена в сравнение с останалите. На първо място ще бъде класиран участникът, предложил най-ниска „Доставна цена без ДДС за 1000 литра дизелово гориво за отопление, в т.ч. търговската надценка/отстъпка, включваща транспортни разходи, разходи за наливане на горивото, печалба и др.”

**Офертата се оценява чрез този критерий, като се вземе предвид** предложената от участника доставна цена без ДДС за 1000 литра дизелово гориво за отопление, в т. ч. търговската надценка/отстъпка, включваща транспортни разходи, разходи за наливане на горивото, печалба и др.

**1. Показатели за формиране на „*Доставната цена без ДДС за 1000 литра дизелово гориво за отопление, в т.ч. търговската надценка/отстъпка, включваща транспортни разходи, разходи за наливане на горивото, печалба и др.*”.**

В „Доставната цена без ДДС за 1000 литра дизелово гориво за отопление, в т. ч. търговската надценка/отстъпка, включваща транспортни разходи, разходи за наливане на горивото, печалба и др.”, се включват:

**1.1. Базисната цена без ДДС за 1000 литра дизелово гориво за отопление на основния производител или вносител, актуална към 12:00 часа на датата на публикуването на обявата за подаване на оферти по настоящата поръчка (в лева) –** *следва да се докаже от участника в приложението към ценовото предложение*.

**1.2. Търговската надценка/отстъпка, включваща транспортни разходи, разходи за наливане на горивото, печалба и др. в проценти (%) –** *оферира се от участника в ценовото предложение*.

**1.2.1. Стойността без ДДС на търговската надценка/отстъпка е за 1000 литра дизелово гориво за отопление, включваща транспортни разходи, разходи за наливане на горивото, печалба и др., актуална към 12:00 часа на датата на публикуването на обявата за подаване на оферти по настоящата поръчка (в лева) –** *изчислява се въз основа на показателите по т. 1.1. и т. 1.2.*

**2. Начин на изчисляване на предложената „*Доставна цена без ДДС за 1000 литра дизелово гориво за отопление, в т.ч. търговската надценка/отстъпка, включваща транспортни разходи, разходи за наливане на горивото, печалба и др.*”.**

**2.1. Стойността по т. 1.2.1. се получава, като посочената в т. 1.1. „базисна цена” се умножи по числото на посочената в т. 1.2. „търговска надценка/отстъпка” и така полученото произведение се раздели на сто - (т. 1.2.1. = т. 1.1. х т. 1.2. / 100).**

**2.2. „Доставната цена без ДДС за 1000 литра дизелово гориво за отопление, в т.ч. търговската НАДЦЕНКА, включваща транспортни разходи, разходи за наливане на горивото, печалба и др.” се получава, като посочената в т. 1.1. „базисна цена” се събере с получената по т. 1.2.1. стойност в лева на „търговската надценка” - (т. 1.1. + т. 1.2.1.).**

**2.3. „Доставната цена без ДДС за 1000 литра дизелово гориво за отопление, в т.ч. търговската ОТСТЪПКА, включваща транспортни разходи, разходи за наливане на горивото, печалба и др.” се получава, като от посочената в т. 1.1. „базисна цена” се извади получената по т. 1.2.1. стойност в лева на „търговската отстъпка” - (т. 1.1. – т. 1.2.1.).**

В случай че двама или повече участници са предложили еднаква най-ниска в сревнение с другите участници „Доставна цена без ДДС за 1000 литра дизелово гориво за отопление, в т.ч. търговската надценка/отстъпка, включваща транспортни разходи, разходи за наливане на горивото, печалба и др.”, тогава комисията, която оценява офертите провежда публично жребий за определяне на изпълнител измежду участниците, предложили еднаква най-ниска цена, по реда на чл. 58, ал. 3 от ППЗОМ, във връзка с чл. 192 от ЗОП.